ཉིང་ཁྲི་གྲོང་ཨུད་དང་གྲོང་ཁྱེར་སྲིད་གཞུང་གིས་འཕྲལ་དུ་གྲོང་ཁྱེར་ཡོངས་སུ་འཕྲལ་སྡོམ་སྔོན་ཇུས་ལག་བསྟར་བྱེད་འགོ་བཙུགས་ནས་གྲོང་ཨུད་ཧྲུའུ་ཅི་མཱ་ཧྲེན་ཁྲང་གིས་ཙུའུ་ཀྲང་གནང་བའི་འཕྲལ་སྡོམ་ཡོམ་འགོག་གེགས་སེལ་འགོ་ཁྲིད་ཚོགས་ཆུང་བཙུགས་པ་དང་འབྲེལ་ལྗོངས་ཏང་ཨུད་དང་སྲིད་གཞུང་གི་འགོ་ཁྲིད་ཀྱི་མཛུབ་སྟོན་གལ་ཆེན་ལ་གཞིགས་ཏེ་རྫོང་དང་ཆུས་ཁག་དང་སྡེ་ཚན་ཁག་ལ་འབོད་སྐུལ་དང་ལེན་ཧུར་ཐག་ཞུས་ནས་འཕྲལ་སྡོམ་བཀོད་སྒྲིག་ཚོགས་འདུ་འཚོགས་པ་དང་།ཡོམ་འགོག་གེགས་སེལ་གྱི་འཕྲལ་སྡོམ་ལས་དོན་ཚོགས་ཆུང་སྒྲིག་འཛུགས་བྱས་ཏེ་དུས་ཐོག་ཏུ་བྲག་ཡིབ་དང་སྨན་གླིང་སོགས་ཡོམ་ཁུལ་དུ་ཕེབས་ནས་གནོད་འཚེའི་གནས་ཚུལ་ཤེས་རྟོགས་ཞིབ་ཕྲ་དང་ཁང་པ་རྡིབ་པ་དང་།རྒྱུ་ནོར་གྱི་གྱོང་གུན།མི་སྣ་ཤི་རྨས་སོགས་ཀྱི་གནས་ཚུལ་གྲལ་བཤེར་བྱེད་པ་དང་མང་ཚོགས་ལ་སེམས་གསོ་གཏོང་བའི་ལས་དོན་ཡག་པོ་སྒྲུབ་དགོས་པ་དང་།འགྲིམ་འགྲུལ་དང་།འཕྲིན་གཏོང་།ཆུ་བེད།སྡོད་ཁང་འཛུགས་སྐྲུན།རྒྱལ་ཁབ་ས་ཆ་སོགས་སྡེ་ཚན་སྒྲིག་འཛུགས་བྱས་ཏེ་ཆུ་དང་།གློགལམ།འཕྲིན་གཏོང་།གནམ་ཐང་སོགས་སྒྲིག་བཀོད་ཀྱི་གཏོར་སྐྱོན་ཕོག་པའི་གནས་ཚུལ་གྲལ་བཤེར་བྱེད་པ་དང་།མཛེས་ལྗོངས་ཁུལ་ཁག་གི་གནོད་འཚེའི་གནས་ཚུལ་དང་མི་སྣའི་བདེ་འཇགས་གནས་ཚུལ་ཤེས་རྟོགས་དང་གྲལ་བཤེར་བྱེད་པ།ལྷག་པར་དུ་ཡོམ་ཁུངས་ཉེ་འགྲམ་གྱི་གྲོང་གསེབ་ཁག་དང་།མཛེས་ལྗོངས་ཁུལ་ཁགལུང་ཁུག་དང་ལུང་གཞུང་ས་ཁུལ་གྱི་མང་ཚོགས་ཀྱི་ཐོན་སྐྱེད་དང་འཚོ་བ་དང་བདེ་འཇགས་གནས་ཚུལ་ཐད་ཤེས་རྟོགས་ཞིབ་ཕྲ་བྱེད་དགོས་པའི་བླང་བྱ་བཏོན་པ་རེད།ཉིང་ཁྲི་གྲོང་ཁྱེར་གྱི་རྫོང་དང་ཆུས་གིས་ལྗོངས་ཏང་ཨུད་དང་སྲིད་གཞུང་གི་འགོ་ཁྲིད་ཀྱི་མཛུབ་སྟོན་གལ་ཆེན་དང་ཉིང་ཁྲི་གྲོང་ཨུད་དང་གྲོང་ཁྱེར་སྲིད་གཞུང་གི་བཀོད་སྒྲིག་ལྟར་འཕྲལ་དུ་འཕྲལ་སྡོམ་གེགས་སེལ་སྔོན་ཇུས་ཕྱོགས་ཡོངས་ནས་ལག་བསྟར་བྱེད་འགོ་བཙུགས་ཡོད།སྨན་གླིང་རྫོང་དང་བྲག་ཡིབ་ཆུས་སོགས་ཀྱིས་འཕྲལ་དུ་ལས་དོན་ཚོགས་ཆུང་སྒྲིག་འཛུགས་བྱས་ཏེ་ཡོམ་ལྟེའི་གྲོང་གསེབ་ཁག་ཏུ་བསྐྱོད་ནས་གནོད་འཚེའི་གནས་ཚུལ་ཤེས་རྟོགས་བྱས་ཐོག་མང་ཚོགས་ལ་སེམས་གསོ་གཏོང་བའི་ལས་དོན་ཡག་པོ་བསྒྲུབས་པ་རེད།